space.template.Χριστοφίδης+Ιωάννης

Ο στρατιώτης **Ιωάννης Χριστοφίδης,** στις 16 Νοεμβρίου 1912, πήρε μέρος με τον 11ο λόχο του 1ου Σ.Π του Λοχαγού Καρκατζού Ηρακλή στην προσπάθεια απεγκλωβισμού του αγήματος των πεζοναυτών στην περιοχή Σελλάδα του Αίπους. Στις 3:30 μ.μ δέχθηκε διαμπερές τραύμα από σφαίρα στο δεξιό μηρό. Όμως δεν δέχθηκε να μεταφερθεί στο νοσοκομείο, διότι πίστευε ότι η μάχη θα συνεχιζόταν και την επόμενη μέρα. Έτσι, αφού έδεσε το τραύμα του με τον ατομικό του επίδεσμο, έμεινε στη θέση του όλη την νύκτα μαζί με τους υπόλοιπους στρατιώτες του λόχου του. Το ξημέρωμα της επόμενης μέρας, αφού βεβαιώθηκε ότι η μάχη έληξε, δέχθηκε να μεταφερθεί στην κλινική του ιατρού Κουντουρά, και από εκεί μετά από 20 ημέρες στο Αρεταίειον νοσκομείο Αθηνών. Λόγω υποτροπιασμού του τραύματός του, παρέμεινε νοσηλευόμενος μέχρι τις 20 Μαίου 1913.